बड़े-बड़े शास्त्रकारों के बारे में देखा जाए तो वे अपने आप को एक ही जगह केन्द्रित कर प्रयोग के द्वारा नए सिद्धांत खोज निकालते हैं। हिमालय में शांति से बैठे हुए मौनी, तपस्वी, महायोगी सर्वत्र विश्व में संचार करते हैं। मौनी होने के नाते उन्हें वाक्सिद्धि भी प्राप्त होती है। मौन धारण करने वाला व्यक्ति असत्य बोलने से मुक्त होता है। मौनव्रत में शरीर, इन्द्रियाँ, मन- इन सभी की शुद्धि होती है। आत्मबल बढ़ता है व शांति प्राप्त होती है। मौन द्वारा शरीर को आराम होने के कारण स्वास्थ्य-सामर्थ्य बढ़कर मानसिक रोग तथा तनाव दूर होता है।